

**Астық қолхаттарын ұстаушылардың мемлекеттік электрондық тізіліміне деректерді берудің нысандарын, көлемін және мерзімділігін бекіту туралы**

Қазақстан Республикасы Ауыл шаруашылығы министрінің м.а. 2016 жылғы 23 маусымдағы № 276 және Қазақстан Республикасы Қаржы министрінің 2016 жылғы 29 маусымдағы № 348 бірлескен бұйрығы. Қазақстан Республикасының Әділет министрлігінде 2016 жылы 15 шілдеде № 13936 болып тіркелді

      «Астық туралы» 2001 жылғы 19 қаңтардағы Қазақстан Республикасы Заңының 6-бабы 12-2) тармақшасына, 13-1-бабы 1-тармағына сәйкес **БҰЙЫРАМЫЗ:**

      1. Қоса беріліп отырған:

      1) осы бірлескен бұйрыққа 1-қосымшаға сәйкес астық қабылдау кәсіпорындары бойынша, сондай-ақ олардың жылдық қаржылық есептіліктері және аудиторлық есептері бойынша астық қолхаттарын ұстаушылардың мемлекеттік электрондық тізіліміне деректерді беру нысаны мен көлемі;

      2) осы бірлескен бұйрыққа 2-қосымшаға сәйкес астық қолхаттарын ұстаушылардың мемлекеттік электрондық тізіліміне деректерді беру мерзімділігі бекітілсін.

      2. Қазақстан Республикасы Ауыл шаруашылығы министрлігінің Өсімдік шаруашылығы өнімдерін өндіру мен қайта өңдеу департаменті заңнамада белгіленген тәртіппен:

      1) осы бірлескен бұйрықтың Қазақстан Республикасы Әділет министрлігінде мемлекеттік тіркелуін;

      2) осы бірлескен бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде оның көшірмесінің мерзімді баспа басылымдарына және «Әділет» ақпараттық-құқықтық жүйесіне ресми жариялауға, сондай-ақ Қазақстан Республикасы нормативтік құқықтық актілерінің эталондық бақылау банкіне енгізу үшін бес жұмыс күні ішінде Республикалық құқықтық ақпарат орталығына жіберілуін;

      3) осы бірлескен бұйрықтың Қазақстан Республикасы Ауыл шаруашылығы министрлігінің интернет-ресурсында және мемлекеттік органдардың интранет-порталында орналастырылуын қамтамасыз етсін.

      3. Осы бірлескен бұйрықтың орындалуын бақылау жетекшілік ететін Қазақстан Республикасының Ауыл шаруашылығы және Қазақстан Республикасының Қаржы вице-министрлеріне жүктелсін.

      4. Осы бірлескен бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі, бірақ 2016 жылғы 23 шілдеден бұрын қолданысқа енгізілмейді.

*Қазақстан Республикасы*

*Ауыл шаруашылығы                  Қазақстан Республикасының*

*министрінің міндетін атқарушы     Қаржы министрі*

*\_\_\_\_\_\_\_\_\_\_\_\_\_\_ Е. Нысанбаев       \_\_\_\_\_\_\_\_\_\_\_ Б. Сұлтанов*

*«КЕЛІСІЛГЕН»*

*Қазақстан Республикасының*

*Ақпарат және коммуникациялар министрі*

*\_\_\_\_\_\_\_\_\_\_\_\_\_ Д. Абаев*

*2016 жылғы 30 маусым*

Қазақстан Республикасы

Ауыл шаруашылығы министрінің

міндетін атқарушының

2016 жылғы 23 маусымдағы № 276. және.

Қазақстан Республикасы Қаржы министрінің

2016 жылғы 29 маусымдағы № 348.

бірлескен бұйрығына

1-қосымша

 **Астық қабылдау кәсіпорындары бойынша, сондай-ақ олардың жылдық**
**қаржылық есептіліктері және аудиторлық есептері бойынша**
**деректерді астық қолхаттарын ұстаушылардың мемлекеттік**
**электрондық тізіліміне беру нысаны мен көлемі**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ақпараттық жүйеде тіркелетін іс-қимыл (деректерді енгізу / өзгерту/ұйымды /электрондық есепті қаржы есебінен немесе аудиторлық есептіліктен жою), оны жүргізу күні  | Астық қолхаттарын ұстаушылардың мемлекеттік электрондық тізілімде тіркелетін іс-қимылы (есепке алу объектісін енгізу, өзекті ету, алып тастау) | Ұйымның БСН | Ұйымның қазақ және орыс тілдеріндегі атауы | Орналасқан жері (индекс, облыс, өңір, елдімекен, көше, үй нөмірі, электрондық мекенжайы, веб-сайты, телефон нөмірі, мекенжайдың тіркеу коды (МТК)) | Сала (қызметтің негізгі түрі) | Ұйымның ұйымдық-құқықтық нысаны | Ұйымның соңғы қайта тіркелген күні | Ұйым бойынша ескертпе |
| 1 | 2 | 3 | 4 | 5 | 6 | 7 | 8 | 9 |
|
 |
 |
 |
 |
 |
 |
 |
 |
 |

кестенің жалғасы

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Бірінші басшының тегі, аты, әкесінің аты (бар болған жағдайда) | Бірінші басшының ЖСН | Бас бухгалтердің тегі, аты, әкесінің аты (бар болған жағдайда) | Бас бухгалтердің ЖСН | Қаржылық есептілік /аудиторлық есеп кезеңі | Қаржылық есептіліктің /аудиторлық есептің сипаттамасы | Қаржылық есептілікті бекіту күні | Аудиторлық есепті күні | Аудитордың БСН | Аудитордың атауы | Қаржылық есептілік/аудиторлық есептілік бар файл |
| 10 | 11 | 12 | 13 | 14 | 15 | 16 | 17 | 18 | 19 | 20 |
|
 |
 |
 |
 |
 |
 |
 |
 |
 |
 |
 |

*Ескертпе: аббревиатуралардың толық жазылуы:*

*ЖСН - Жеке сәйкестендіру нөмірі*

*БСН – Бизнес-сәйкестендіру нөмірі*

Қазақстан Республикасы

Ауыл шаруашылығы министрінің

міндетін атқарушының

2016 жылғы 23 маусымдағы № 276. және.

Қазақстан Республикасы Қаржы министрінің

2016 жылғы 29 маусымдағы № 348.

бірлескен бұйрығына

2-қосымша

 **Астық қолхаттарын ұстаушылардың мемлекеттік электрондық**
**тізіліміне деректерді беру мерзімділігі**

|  |  |  |  |  |
| --- | --- | --- | --- | --- |
| № | Астық қолхаттарын ұстаушылардың мемлекеттік электрондық тізіліміне берілетін деректердің атауы  | Деректерді беруді және/немесе оларға қолжетімділікті қамтамасыз ететін мемлекеттік орган | Беру нысаны | Беру мерзімі |
| 1 | 2 | 3 | 4 | 5 |
|
 | Астық қабылдау кәсіпорындары бойынша, сондай-ақ олардың жылдық қаржылық есептіліктері және аудиторлық есептері бойынша | Бухгалтерлік есеп пен қаржылық есептілік саласында қызметті реттеуді жүзеге асыратын мемлекеттік орган | Электрондық нысанда | Күн сайын, ведомстволық ақпараттық жүйеде есепке алу объектісімен іс-қимыл жүргізілген күннен бастап |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК